
Z A P I S N I K
s ročišta radi očitovanja o prijedlogu za otvaranje stečajnog postupka

sastavljen pri Trgovačkom sudu u Zagrebu 29. lipnja 2022. u stečajnom postupku nad dužnikom MILJENOVIĆ j.d.o.o., Donji desinec 105, Donji Desinec, OIB: 18420707017,

NAZOČNI OD SUDA:

SUDAC:				Josip Bilić

ZAPISNIČAR:			Vedrana Pirc

Stečajni sudac otvara raspravu u 14,20 sati, rasprava je javna i utvrđuje da su pristupili:

Za predlagatelja:			nitko, dostava poziva uredno iskazana
Za dužnika: 				zakonski zastupnik Ivica Miljenović
Zastupnik po zakonu dužnika: 	osobno
Pravna osoba koja za dužnika obavlja poslove platnog prometa: nitko, dostava poziva uredno iskazana

Zastupnik po zakonu dužnika izjavljuje da se protivi prijedlogu da se nad dužnikom otvori stečajni postupak.

Zastupnik po zakonu dužnika navodi da je podmirio većinu dugovanja zbog kojeg je blokiran račun dužnika, te da je preostalo dugovanje dužnika u iznosu 6.305,79 kn, te se utvrđuje da zastupnik po zakonu dužnika predaje neposredno očevidnik i potvrdu o blokadi od 29. lipnja 2022. iz koje proizlazi da je račun dužnika blokiran sada za iznos od 6.305,79 kn.

Zastupnik po zakonu dužnika moli rok od mjesec dana budući da je s poreznom upravom u pregovorima oko otplate i preostalog duga.

Sud donosi
Rješenje


Današnje ročište se odlaže, a slijedeće određuje za:


12. rujna 2022. u 09,30 sati

u zgradi Trgovačkog suda u Zagrebu, Petrinjska 8, soba 34, I kat (dvorišna zgrada).

dovršeno u 14,32 sati


SUDAC:





Zapisničar:




Dužnik:




Zastupnik po zakonu dužnika:
